রামকৃষ্ণ মিশন
১৯শ শতাব্দীর সন্ত রামকৃষ্ণ পরমহংস কর্তৃক অনুপ্রাণিত এবং তাঁর প্রধান শিষ্য স্বামী বিবেকানন্দ কর্তৃক প্রতিষ্ঠিত ধর্মীয় ও সামাজিক রামকৃষ্ণ আন্দোলনের কাজকর্ম পরিচালনার জন্য দুটি প্রধান সংগঠন হল রামকৃষ্ণ মঠ ও রামকৃষ্ণ মিশন। এই দুটিকে রামকৃষ্ণ সংঘও বলা হয়ে থাকে। রামকৃষ্ণ মঠ হল একটি সন্ন্যাসী সংঘ। ১৮৮৬ সালে রামকৃষ্ণ পরমহংস কর্তৃক প্রতিষ্ঠিত রামকৃষ্ণ মঠ প্রধানত আধ্যাত্মিক প্রশিক্ষণ ও সংঘের শিক্ষা প্রসারের জন্য কাজ করে।
বেদান্ত সোসাইটি
রামকৃষ্ণ মিশনের যে সব শাখা বিদেশে অবস্থিত, সেগুলি সাধারণত বেদান্ত সোসাইটি নামেই পরিচিত। এগুলি রামকৃষ্ণ মিশনই পরিচালনা করে। বেদান্ত সোসাইটিগুলির প্রাথমিক কাজ হল ধর্মানুশীলন ও ধর্মপ্রচার। যদিও কয়েকটি শাখায় সমাজসেবামূলক কাজকর্মও হয়। অনেক বেদান্ত সোসাইটিতেই আবাসিক সন্ন্যাসী আর কোথাও কোথাও আবাসিক সন্ন্যাসিনীরা থাকেন।